
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 222 

28 Φεβρουάριου 2003 


ΑΠΟΦΑΣΕΙ Σ 

Αριθ. 217146 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της Δράσης Ι.Δ.α: «Προμήθεια Εξοπλισμού Μελισσο¬ 
κομιών Οργανώσεων», της 498/296512/3.10.2002 
κοινής υπουργικής απόφασης, στα πλαίσια υλοποίη¬ 
σης του Προγράμματος βελτίωσης της παραγωγής 
και εμπορίας μελιού έτους 2003. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της 498/296512/3.10.2002 (ΦΕΚ Β' 1328/02) Κοινής 
Απόφασης Υπουργών Οικονομίας - Οικονομικών και Γεω- 
ργίας «Υλοποίηση προγράμματος βελτίωσης της παρα¬ 
γωγής και της εμπορίας του μελιού έτους 2003». 

β) Του Ν. 1558/1985 «Κυβέρνηση και Κυβερνητικά όρ¬ 
γανα» (Α' 137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 «Ρύθμιση 
του θεσμού των επιμελητηρίων», τροποποίηση διατάξεων 
του Ν. 1712/1987 «για τον εκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες» (Α' 38). 

γ) Του Ν. 2362/1995 «περί Δημοσίου Λογιστικού» 
(Α' 247). 

δ) Του άρθρου 22 του Ν. 992/1979 «Περί οργανώσεως 
των Διοικητικών Υπηρεσιών δια την εφαρμογήν της Συν¬ 
θήκης Προσχωρήσεωςτης Ελλάδας εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (Α' 280/79). 

ε) Του Ν. 2637/1998 περί «Σύστασης Οργαν. Πιστοποίη¬ 
σης Λογαριασμών, Οργαν. Πληρωμών και Ελέγχου Κοι- 
νοτ. Ενισχύσεων Προσανατολισμού και Εγγυήσεων... και 
άλλες διατάξεις» (Α' 2637/98). 

στ) Του Ν. 2732/1999 περί «Διεπαγγελματικές Οργανώ¬ 
σεις και ρύθμιση θεμάτων αρμοδιότητας του Υπ. Γεωρ¬ 
γίας» (Α' 154/99). 

ζ) Της 50637/2000 απόφασης του Υπ. Γεωργίας περί 
«Έγκρισης Κανονισμού... και Εγγυήσεων (ΟΠΕΚΕΠΕ)»- 
ΝΠΙΔ (Β' 1104/2000). 


η) Του άρθρου 24του Ν. 2945 (ΦΕΚ 223/01) «Εθνικό σύ¬ 
στημα προστασίας της αγροτικής δραστηριότητας και 
άλλες ρυθμίσεις θεμάτων αρμοδιότητας του Υπουργείου 
Γεωργίας». 

θ) Του Καν. (Ε.Κ.) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (1173). 

ι) Του Καν. (Ε.Κ.) 2300/1997 της Επιτροπής «περί λε¬ 
πτομερειών εφαρμογήςτου Καν. (Ε.Κ.) 1221/1997» (Ι_319) 
όπως τροποποιήθηκε με τον Καν. (Ε.Κ.) 758/98 «για τρο¬ 
ποποίηση του Καν. (Ε.Κ.) 2300/1997», (Ι_105), 1472/98 
(Ε/94)και 2633/98 (1-333) της ΕΈ. 

ια) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (1-94). 

ιβ) Του Καν. (ΕΚ) 1663/1995 της Επιτροπής για τη θέ¬ 
σπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία για 
την εκκαθάριση των λογαριασμών του ΕΓΤΠΕ, Τμήμα Εγ¬ 
γυήσεων (Ι_158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2003, που υποβλήθηκε από τη 
χώρα μας στην ΕΈ. για έγκριση και την Ε(2002) 2675 τε¬ 
λικό /17.7.2002 απόφαση της Ευρωπαϊκής Επιτροπής, με 
την οποία εγκρίθηκετο παραπάνω Πρόγραμμα. 

3. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 109.819€, που έχει εγκριθείγιατη Δράση Δ.α 
της Ενέργειας I της 498/296512/3.10.02 (ΦΕΚ Β' 1328/02) 
Κ.Υ.Α. και είναι εγγεγραμμένη στον Κ.Α.Ε. 5423 Φ.29/110 
Ε.Γ.Τ.Π.Ε. - Εγγυήσεις του Υπουργείου Γεωργίας, απο¬ 
φασίζουμε: 

Καθορίζουμε, από 1.9.2002, τους όρους, τις προϋποθέ¬ 
σεις, τους ελέγχους, τα δικαιολογητικά και τη διαδικασία 
επιχορήγησης της δράσης: 

- Ι.Δ.α: Προμήθεια Εξοπλισμού Μελισσοκομικών Οργα¬ 
νώσεων 

ΕΝΕΡΓΕΙΑ I: ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 

ΔΡΑΣΗ Ι.Δ.α: Οικονομική ενίσχυση Μελισσοκομικών 
Οργανώσεων για την αγορά εξοπλισμού (περίπτωση Ι.Δ 
της Κ. Υ. Α.). 

1. Περιγραφή της δράσης 

Χορήγηση οικονομικής ενίσχυσης για την προμήθεια 
και εγκατάσταση μελισσοκομικού εξοπλισμού, κατάλλη- 

λου για την αντιμετώπιση πρακτικών προβλημάτων που 
παρουσιάζονται σε τοπικό επίπεδο. 

2. Δικαιούχοι 

- Κοινοπραξίες Μελισσοκομικών Συνεταιρισμών 

- Πρωτοβάθμιοι Μελισσοκομικοί Συνεταιρισμοί 

- Ομάδες Παραγωγών μελιού, εφόσον δεν υπάρχουν 
στην περιοχή τους ή δεν επιδοτούνται μελισσοκομικές 
οργανώσεις. 

- Μελισσοκομικοί Σύλλογοι, όπου δεν υπάρχουν Μελισ- 
σοκομικοί Συνεταιρισμοί ή οι υπάρχοντες Συνεταιρισμοί 
δεν εκδηλώνουν ενδιαφέρον. 

Απαραίτητη προϋπόθεση για την οικονομική ενίσχυση 
των παραπάνω φορέων είναι να διαθέτουν χώρους (γρα¬ 
φεία, αποθήκες κ.λπ.) ιδιόκτητους ή ενοικιαζόμενους, κα¬ 
τάλληλους για την εγκατάσταση του εξοπλισμού (συ¬ 
σκευών, εργαλείων, οργάνων κ.λπ.) καθώς και κατάλληλη 
υποδομή για τη λειτουργία και συντήρηση αυτών. 

3. Επιλέξιμες δαπάνες 

> Μέσα παρασκευής μελισσοτροφών (ζυμωτήρια, μύ¬ 
λοι κοπής ζάχαρης κ.λπ.). 

> Μέσα επεξεργασίας κεριού (κηροτήκτες, απολυμα¬ 
ντήρια κηρηθρών, μικρά κηρηθροποιεία, κ.λπ.). 

> Ηλεκτροπαραγωγά ζεύγη (γεννήτριες). 

> Μέσα αντιμετώπισης εχθρών (ηλεκτροφόρα καλώδια 
για αρκούδες, σφηκοπαγίδες κλπ.). 

> Πυροσφραγίδες για τη σήμανση κυψελών και πλαι¬ 
σίων. 

> Ζυγαριές για ζύγισμα του μελιού που συγκεντρώνουν 
οι Μελισσοκομικοί Φορείς. 

> Μέσα προετοιμασίας μελισσοκομικού υλικού (συ¬ 
σκευές συρμάτωσης πλαισίων κ.λπ.). 

> Μέσα αποκρυστάλλωσης μελιού (Μπαιν - μαρί, θερ- 
μοθάλαμοι, αναδευτήρες κ.λπ.). 

> Κινητές δεξαμενές νερού για ομαδική υδροδότηση 
μελισσιών, τάισμα μελισσών και πότισμα δενδροφυτεύ¬ 
σεων μελισσοκομικών φυτών. Αντλίες και σύστημα ποτί¬ 
σματος (λάστιχα, μπεκ). 

> Χειροκίνητα μηχανήματα καθαρισμού μελισσοτό- 
πων. 

> Μέσα για την εξαγωγή μελιού από τις κηρήθρες (μα¬ 
χαίρια, σκάφες απολεπισμού, μελιτοεξαγωγείς). 

> Μικρά συστήματα γεμίσματος μελιού, εφόσον διαθέ¬ 
τουν κατάλληλους χώρους (θερμοθάλαμοι δοχείων μελι¬ 
ού, ομογενοποιητές, αντλίες μελιού, φίλτρα, δεξαμενές, 
γεμιστικά, ετικετέζες). 

Δικαιούχοι για τις παραπάνω επιλέξιμες δαπάνες είναι 
όσοι δεν πληρούν τις προϋποθέσεις ένταξής τους στην 
Κ.Υ.Α. 450/01 για ενισχύσεις στη μεταποίηση - εμπορία 
των γεωργικών προϊόντων. 

Ο παραπάνω εξοπλισμός θα χρησιμεύει για την εξυπη¬ 
ρέτηση όλων των μελισσοκόμων των περιοχών τους (όχι 
μόνο των μελισσοκόμων που είναι μέλη των παραπάνω 
οργανώσεων). 

4. Ύψος οικονομικής ενίσχυσης 

- Συνολικό ποσό επιχορήγησης 219.638 € 

- Ποσοστό επιχορήγησης ανά φορέα στις δαπάνες προ¬ 
μήθειας του εξοπλισμού 65% 

- Ποσό επιχορήγησης ανά μελισσοκομικό φορέα μέχρι 
20.000 € 

5. Διαδικασία οικονομικής ενίσχυσης 

α) Οι ενδιαφερόμενοι φορείς, υποβάλλουν αίτηση συμ¬ 
μετοχής στο Πρόγραμμα προς την αρμόδια Διεύθυνση 


Αγροτικής Ανάπτυξης της οικείας Νομαρχιακής Αυτοδι¬ 
οίκησης της έδρας τους, το αργότερο ένα (1) μήνα από τη 
δημοσίευση της παρούσας, στην οποία αναφέρονται τα 
είδη ή όργανα με τα οποία θέλουν να εξοπλισθούν (σύμ¬ 
φωνα με το υπόδειγμα 1). Την αίτηση θα συνοδεύουν: 

> Υπεύθυνη Δήλωση Ν. 1599/86 του Νομίμου εκπρο¬ 
σώπου του φορέα, συνοδευόμενη από αναλυτική κατά¬ 
σταση του παγίου εξοπλισμού που αποτέλεσε αντικείμε¬ 
νο επιχορηγήσεων στα πλαίσια εφαρμογής του Προ¬ 
γράμματος παρελθόντων ετών καθώς και ότι ο 
αιτούμενος εξοπλισμός δεν ενισχύεται από άλλη πηγή. 

> Προτιμολόγια ή προσφορές για τα αϊτού μένα είδη. 

> Απόφαση του Δ.Σ. του φορέα: 

- για τον ορισμό Νομίμου Εκπροσώπου, αρμοδίου για 
την υπογραφή της αίτησης συμμετοχής και της σύμβα¬ 
σης 

- ορισμού Υπευθύνου για τη λειτουργία και συντήρηση 
του μηχανολογικού εξοπλισμού 

- ότι αποδέχεται τους όρους και τις προϋποθέσεις της 
επιχορήγησης, όπως περιγράφονται στην παρούσα Από¬ 
φαση και στην 498/296512/3.10.02 κοινή υπουργική από¬ 
φαση. 

> Αντίγραφο καταστατικού Συν/σμού, Ομάδας Παρα¬ 
γωγών ή Συλλόγου. 

> Θεωρημένο αντίγραφο Μητρώου μελών του μελισ- 
σοκομικού φορέα. 

β) Η κατά περίπτωση αρμόδια Διεύθυνση Αγροτικής 
Ανάπτυξης, στην οποία έχουν υποβληθεί αιτήσεις συμμε¬ 
τοχής στο Πρόγραμμα, προβαίνει στην αξιολόγηση των 
αιτήσεων των δικαιούχων με βάση τις τοπικές συνθήκες 
και τις απαιτήσεις της παρούσας Απόφασης καθώς και 
της 498/296512/3.10.02 κοινής υπουργικής απόφασης 
και διαβιβάζει συμπληρωμένο το υπόδειγμα 2, στη Δ/νση 
Ζωικής Παραγωγής & ΑΠΑ, στο οποίο περιλαμβάνονται οι 
προτεινόμενοι για οικονομική ενίσχυση φορείς, το είδος 
εξοπλισμού και το ύψος ενίσχυσης κατά είδος και συνολι¬ 
κά κατά φορέα. Το υπόδειγμα 2 συνοδεύεται από φωτοα¬ 
ντίγραφα των συνημμένων στην αίτηση εντύπων 1 και 5. Η 
Δ/νση Ζωικής Παραγωγής & ΑΠΑ μετά από εξέταση των 
αιτημάτων διαμορφώνει την εισηγητική πρόταση επιχο¬ 
ρήγησης, στα πλαίσια του εγκεκριμένου ετησίου Προ¬ 
γράμματος λαμβάνοντας υπόψη: 

• Τον εξοπλισμό που έχει προμηθευτεί ο φορέας τα 
προηγούμενα χρόνια 

• Τον αριθμό των μελών του φορέα 

• Το συνολικό ποσό επιχορήγησης της παραγράφου 4. 

Τα σχετικά δικαιολογητικάτης Παρ. 5α διατηρούνται σε 

φάκελο, στην οικεία Διεύθυνση Αγροτικής Ανάπτυξης. 

Οι δικαιούχοι, καθώς και το ύψος ενίσχυσης ανά δικαι¬ 
ούχο καθορίζεται με απόφαση του Υπουργού Γεωργίας 
κατόπιν εισήγησης της Δ/νσης Ζωικής Παραγωγής & 
ΑΠΑ. Οι ως άνω αποφάσεις διαβιβάζονται στις οικείες 
Δ/νσεις Αγροτικής Ανάπτυξης, στους δικαιούχους φορείς 
και στη Διεύθυνση ΔΗ.ΛΙ.ΖΩ του ΟΠΕΚΕΠΕ. 

Τα αγοραζόμενα είδη θα πρέπει να αντιστοιχούν στα αι- 
τηθέντα από τους φορείς είδη. Τυχόν υπέρβαση του συ¬ 
νολικού ποσού επιχορήγησης ή της κατά είδος δαπάνης 
επιβαρύνει τους επιδοτούμενους φορείς. 

Μεταξύ δικαιούχου φορέα και του Δ/ντού της οικείας 
Δ/νσης Αγροτικής Ανάπτυξης υπογράφεται σύμβαση σε 
3 αντίτυπα. Στη σύμβαση απαραίτητα υπάρχει συνημμέ¬ 
νος πίνακας με τα επιχορηγούμενα είδη και την ανά είδος 
επιχορηγούμενη αξία. Από τα τρία αντίτυπα της σύμβα- 

σης ένα φυλάσσεται στη Δ/νση Αγροτικής Ανάπτυξης, 
ένα αποδίδεται στον επιχορηγούμενο φορέα και το τρίτο 
διαβιβάζεται στη Δ/νση ΔΗΛΙΖΩ του ΟΠΕΚΕΠΕ. 

Τροποποίηση της σύμβασης, εντός των εγκεκριμένων 
ορίων χρηματοδότησης μπορεί να γίνει μόνο ως προς την 
ανακατανομή των ποσών των επί μέρους επιλέξιμων δα¬ 
πανών ανά θέση δαπάνης, εντός διαστήματος 20 ημερών 
απάτην υπογραφή της και πριν την 1.8.2002, ύστερα από 
αιτιολογημένη αίτηση του φορέα προς την οικεία Δ/νση 
Αγροτικής Ανάπτυξης, η οποία μετά από αξιολόγηση τη 
διαβιβάζει στη Δ/νση Ζωικής Παραγωγής & ΑΠΑ για τελι¬ 
κή έγκριση η οποία και κοινοποιείται στη Διεύθυνση 
ΔΗ.ΛΙ.ΖΩ του ΟΠΕΚΕΠΕ. 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς, αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται από τριμελή 
Επιτροπή υπαλλήλων της Δ/νσης Αγροτικής Ανάπτυξης 
(δύο Γεωπόνοι και ένας Οικονομικός - Λογιστικός) οριζό¬ 
μενη με απόφαση του οικείου Νομάρχη κατόπιν εισήγη¬ 
σης του αρμόδιου Δ/ντού Αγροτικής Ανάπτυξης. 

Η ως άνω οριζόμενη Επιτροπή τακτικού ελέγχου σε κά¬ 
θε επιτόπια μετάβαση ελέγχου, βεβαιώνει την επιλεξιμό- 
τητα των δαπανών σύμφωνα με τα ελεγχόμενα δικαιολο- 
γητικά και συντάσσει πρακτικό τεχνικού και οικονομικού 
ελέγχου εκτέλεσης της δράσης σύμφωνα με το συνημμέ¬ 
νο υπόδειγμα 4. Επίσης πιστοποιείται η προμήθεια και 
εγκατάσταση προς χρήση σε λειτουργική θέση του εξο¬ 
πλισμού που έχει εγκριθεί. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Γεωργίας από υπαλλήλους των Δ/νσεων Ζωι¬ 
κής Παραγωγής & ΑΠΑ του Υπ. Γεωργίας και Δ/νσεων Οι¬ 
κονομικού καιΔΗΛΙΖΩτου ΟΠΕΚΕΠΕ, κατόπιν εισήγησης 
της Δ/νσης Ζωικής Παρ/γής & ΑΠΑ του Υπ. Γ εωργίας. 

Η ως άνω οριζόμενη Επιτροπή δειγματοληπτικού ελέγ¬ 
χου σε κάθε επιτόπια μετάβαση, βεβαιώνει την επιλεξιμό- 
τητα των δαπανών και πιστοποιεί την προμήθεια και εγκα¬ 
τάσταση προς χρήση σε λειτουργική θέση του εξοπλι¬ 
σμού που έχει εγκριθεί, συντάσσοντας πρακτικό τεχνικού 
και οικονομικού ελέγχου εκτέλεσης της δράσης σύμφω¬ 
να με το συνημμένο υπόδειγμα 4. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει το σχετικό πρακτικό και 
λαμβάνει αντίγραφο αυτού. Σε περίπτωση διαφωνίας του 
νόμιμου εκπροσώπου του φορέα με τις διατυπούμενες 
στο πρακτικό διαπιστώσεις της επιτροπής τακτικού ελέγ¬ 
χου, ο φορέας έχει δικαίωμα να υποβάλλει, εντός 5 εργα¬ 
σίμων ημερών, σχετική ένσταση στην Δ/νση Αγροτικής 
Ανάπτυξης για επανέλεγχο από δευτεροβάθμια τριμελή 
Επιτροπή, η οποία ορίζεται με απόφαση του οικείου Νο¬ 
μάρχη και αποτελείται από: 

- τον Διευθυντή Αγροτικής Ανάπτυξης 

- τον Διευθυντή Κτηνιατρικής και 

- τον Προϊστάμενο Οικονομικού της οικείας Νομαρχια¬ 
κής Αυτοδιοίκησης. 

Έργο της δευτεροβάθμιας Επιτροπής, είναι η επιτόπια 
εξέταση της ένστασης εντός 15 ημερών από την κατάθε¬ 


σή της και η διαπίστωση της προμήθειας και εγκατάστα¬ 
σης του εγκριθέντος εξοπλισμού. Η απόφαση της δευτε¬ 
ροβάθμιας επιτροπής είναι τελεσίδικη. 

Σε περίπτωση διαπίστωσης παρατυπιών ή παραλείψε¬ 
ων κατά τον έλεγχο των δικαιολογητικών από τη Δ/νση 
ΔΗΛΙΖΩ του ΟΠΕΚΕΠΕ,σε ότι αφορά την εκτέλεση όλων 
ή μέρους των εργασιών της δράσης καθώς και την επιλε- 
ξιμότητατωνεπιμέρους δαπανών, ενημερώνεται ο ενδια¬ 
φερόμενος φορέας προκειμένου να διατυπώσει γραπτώς 
τις παρατηρήσεις-αντιρρήσεις του εντός συγκεκριμένης 
περιόδου, ενώ παράλληλα ενημερώνεται και η Δ/νση Ζω¬ 
ικής Παραγωγής και ΑΠΑ. Εάν η ως άνω προθεσμία πα- 
ρέλθει ή οι παρατηρήσεις-αντιρρήσεις κριθούν αβάσιμες 
από τη Δ/νση ΔΗΛΙΖΩ του ΟΠΕΚΕΠΕ, περικόπτονται από 
την παραπάνω Δ/νση οι σχετικές δαπάνες ή επιβάλλεται η 
επιστροφή των αχρεωστήτως χορηγηθέντων ποσών 
εντόκως, κατά τη διαδικασία του άρθρου 28 του Ν. 
2520/98, όπως τροποποιήθηκε και ισχύει. 

7. Τρόπος πληρωμής 

Μετά την ολοκλήρωση του προγράμματος, ο δικαιού¬ 
χος υποβάλλει στη Διεύθυνση ΔΗ.ΛΙ.ΖΩ του ΟΠΕΚΕΠΕ, 
φάκελο παραστατικών στοιχείων και δικαιολογητικών 
πληρωμής, το αργότερο μέχρι τις 15 Σεπτεμβρίου 2003. 
Η αναγνώριση και εκκαθάριση της δαπάνης διενεργείται 
από την Διεύθυνση ΔΗ.ΛΙ.ΖΩ του ΟΠΕΚΕΠΕ, Τμήμα III. 

8. Δικαιολογητικά πληρωμής 

α) Αίτηση του δικαιούχου φορέα εις διπλούν, υπογε¬ 
γραμμένη από το νόμιμο εκπρόσωπό του στην οποία ανα¬ 
γράφεται το αιτούμενο ποσό πληρωμής (Υπόδ. 3) καθώς 
και αν ο δικαιούχος υποχρεούται να τηρεί τα πρωτότυπα 
παραστατικά στο αρχείο του και το καθεστώς ΦΠΑ στο 
οποίο ανήκει. 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (Υπόδ. 5), στην οποία θα αναγράφονται οι δαπάνες 
κατά θέση και κατηγορία επιλέξιμης δαπάνης. 

γ) Αντίγραφο απόφασης Υπ. Γεωργίας στην οποία ορί¬ 
ζονται οι δικαιούχοι της επιχορήγησης με το συγκεκριμέ¬ 
νο ποσό. 

δ) Αντίγραφο σύμβασης μεταξύ Διεύθυνσης Αγροτικής 
Ανάπτυξης και δικαιούχου φορέα. 

ε) Έκθεση πεπραγμένων του φορέα σχετικά με την υλο¬ 
ποίηση του Προγράμματος υπογεγραμμένη από το νόμι¬ 
μο εκπρόσωπο του φορέα. 

στ) Πρακτικό τεχνικοοικονομικού ελέγχου της αρμό¬ 
διας επιτροπής τακτικού επιτόπιου ελέγχου, σύμφωνα με 
το υπόδειγμα 4, για το υλοποιηθέν έργο. Σε περίπτωση 
που έχει πραγματοποιηθεί και έκτακτος δειγματοληπτι¬ 
κός έλεγχος υποβάλλεται και το εν λόγω πρακτικό του 
εκτάκτου ελέγχου. 

ζ) Υπεύθυνη Δήλωση του Νομίμου Εκπροσώπου του 
φορέα ότι δεν επωφελείται άλλης εθνικής ή Κοινοτικής 
χρηματοδότησης για εκτέλεση παρομοίων ενεργειώντου 
Προγράμματος ούτε έχει υποβάλλει σχετική αίτηση. 

η) Φορολογική και ασφαλιστική ενημερότητα. 

θ) Αναλυτικές καταστάσεις για κάθε κατηγορία επιλέξι¬ 
μης δαπάνης, στις οποίες θα αναφέρονται τα συνημμένα 
παραστατικά και τα ποσά σε ΕΥΡΩ. Τις παραπάνω κατα¬ 
στάσεις θα συνοδεύουν παραστατικά δαπανών όπως αυ¬ 
τά προβλέπεται να εκδίδονται για επιτηδευματίες από τον 
Κώδικα Φορολογικών Βιβλίων και Στοιχείων ως κατωτέ¬ 
ρω: 

• Για παροχή υπηρεσιών: τιμολόγια παροχής υπηρε¬ 
σιών ή αποδείξεις παροχής υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και 
πάσης φύσεως επιλέξιμες δαπάνες: τιμολόγια - δελτία 
αποστολής, φορτωτικές και λοιπά παραστατικά που εκδί- 
δονται σε επιτηδευματίες, όπως αυτά προβλέπονται από 
τον Κ.Φ.Β. & Σ. για κάθε πρόσωπο που συναλλάσσεται με 
τον δικαιούχο, νόμιμα εξοφληθέντα. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της 
ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποίων 
προκύπτει η δημοσίευση και η ανάθεση του έργου. Οι 
συμβάσεις και τα ιδιωτικά συμφωνητικά μεταξύ του φο¬ 
ρέα υλοποίησης του προγράμματος ή των δικαιούχων και 
των αντισυμβαλλομένων, πρέπει να είναι θεωρημένα από 
την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται να τηρεί τη νομοθεσία πε¬ 
ρί προμηθειών, που αφορά τις Συνεταιριστικές Οργανώ¬ 
σεις και να προσκομίζει, εάν απαιτείται, τα σχετικά παρα¬ 
στατικά στο φάκελο πληρωμής του. 

Κάθε παραστατικό που υποβάλλεται από τους δικαιού¬ 
χους πρέπει να είναι πρωτότυπο, στο οποίο θα πρέπει να 
έχει τεθεί σφραγίδα με μέριμνα του φορέα ότι έχει επιδο¬ 
τηθεί στα πλαίσια του Καν.(Ε.Κ) 1221/97, εκτός από την 
περίπτωση των δικαιούχων που υποχρεούνται από τον 
ΚΦΒ και Σ να τηρούντο πρωτότυπα στο αρχείο τους. Στην 
τελευταία αυτή περίπτωση οι δικαιούχοι δηλώνουν τούτο 
στην αίτηση πληρωμής τους και προσκομίζουν στις οικεί¬ 
ες Δ/νσεις Αγροτικής Ανάπτυξης το πρωτότυπο (στο 
οποίο θα πρέπει να έχει τεθεί η παραπάνω σφραγίδα) και 
ένα αντίγραφο, ώστε να θεωρηθεί το αντίγραφο, με την 
ένδειξη «ακριβές αντίγραφο έκτου πρωτοτύπου». 

ΓΕΝΙΚΑ 

1. Για τη Δράση Ι.Δ.α με απόφαση του νομάρχη της Ν.Α. 
της έδρας του μελισσοκομικού φορέα, συστήνεται μόνι¬ 
μη δευτεροβάθμια Επιτροπή εξέτασης ενστάσεων απο- 
τελούμενη από: 

- το Δ/ντή Αγροτικής Ανάπτυξης της Ν.Α. με τον ανα¬ 
πληρωτή του 

- το Δ/ντή Κτηνιατρικής της Ν.Α. μετον αναπληρωτή του 

- τον Προϊστάμενο Οικονομικού της οικείας Νομαρχια¬ 
κής Αυτοδιοίκησης με τον αναπληρωτή του. 

Έργο της επιτροπής είναι η εξέταση ενστάσεων, όπου 
προβλέπεται στις επί μέρους δράσεις του προγράμματος 
και η, μετά την υλοποίηση, αξιολόγηση και έλεγχος του 
Προγράμματος. 

Η επιτροπή συνέρχεται όποτε παρίσταται ανάγκη. 

2. Τα αγορασθέντα πάγια υλικά μονίμου εξοπλισμού 


στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: 

«Καν. (ΕΚ) 1221/97 

Πρόγραμμα επιχορηγούμενο 

από την Ε.Ε. για τη βελτίωση της παραγωγής και εμπο¬ 
ρίας μελιού/2003 - Δράση: Ι.Δ.» 

3. Σε ότι αφορά προμήθεια εξοπλισμού, στα πλαίσια 
υλοποίησης της παρούσας οι δικαιούχοι φορείς υποχρε- 
ούνται σε αγορά καινούργιου εξοπλισμού καθώς και στη 
διατήρησή του, σε κατάσταση λειτουργική, τουλάχιστον 
για 5 έτη από την προμήθειά του. Σε αντίθετη περίπτωση 
επιβάλλονται οικονομικές κυρώσεις ανάλογα με το δι¬ 
πλάσιο της απολεσθείσης αξίας, όπως αυτή προσδιορί¬ 
ζεται μετά την αφαίρεση των αντίστοιχων ποσών απόσβε¬ 
σης. 

4.0 ΦΠΑ αποτελεί επιλέξιμη δαπάνη εάν δεν ανακτάται. 
Σ’ αυτήν την περίπτωση απαιτείται σχετική βεβαίωση αρ¬ 
μόδιας αρχής, η οποία θα συμπεριληφθεί στη σχετική 
πρόταση του φορέα καθώς και στα δικ/κά πληρωμής του. 

5. Όλες οι δαπάνες των χρηματοδοτούμενων φορέων 
θα καταχωρούνται διακεκριμένα και αναλυτικά στα λογι¬ 
στικά βιβλία ώστε ο έλεγχος να είναι εφικτός καθώς και η 
διασταύρωση των στοιχείων. 

6. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 
31.8.2003 και τα εξοφλημένα δικαιολογητικά πληρωμής 
να έχουν διαβιβασθεί στη Διεύθυνση ΔΗΛΙΖΩ του ΟΠΕ- 
ΚΕΠΕ μέχρι 15.9.2003. 

7. Οι πιστώσεις θα βαρύνουν κατά 50% τον τακτικό προ¬ 
ϋπολογισμό, και κατά 50% το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

8. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Γεωργίας 
ή των Διευθύνσεων Αγροτικής Ανάπτυξης και των δικαι¬ 
ούχων, θα αναφέρεται ότιτο 50% της επιχορήγησης ή της 
ενίσχυσης, προέρχεται από Κοινοτικούς πόρους. 

9. Οι Διευθύνσεις Ζωικής Παραγωγής & ΑΠΑ και 
ΔΗ.ΛΙ.ΖΩ του ΟΠΕΚΕΠΕ καθώς και οι αναφερόμενες 
στην παρούσα Υπηρεσίες, παρέχουν στους δικαιούχους 
φορείς κάθε πληροφορία για την υλοποίηση της παρού¬ 
σας, σχετικά με τα θέματα αρμοδιότητάς τους. 

10. Το συνημμένο παράρτημα υποδειγμάτων αποτελεί 
αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Παράρτημα Υποδειγμάτων 


Υπ. 1: Αίτηση συμμετοχής στο Πρόγραμμα 

Υπ. 2: Κατάσταση φορέων, εξοπλισμού και ύψους ενίσχυσης 

Υπ. 3: Αίτηση για τριμηνιαία πληρωμή ή εξόφληση 

Υπ. 4: Πρακτικό τεχνικού - οικονομικού ελέγχου 

Υπ. 5: Συγκεντρωτική κατάσταση δαπανών για την περίοδο 1/9/2002 - 31/8/2003 

ΥΠΟΔΕΙΓΜΑ 1 


Φορέας. . 1 . 1 200.. 

Ταχ. Δ/νση . Α. Π.:. 

Τηλέφωνο . Προς: Δ/νση Αγροτ. Ανάπτυξης. 

Ρβχ. Νομαρχ. Αυτοδιοίκηση. 

Ταχ. Δ/νση. 


Κοιν. : Δ/νση Ζωι κής Παραγωγής & ΑΠΑ 
Τμήμα Μελισσοκομίας, 
Καπνοκοπτηρίου 6, Τ.Κ. 10176 

ΑΙΤΗΣΗ 


Για την ένταξη στο πρόγραμμα οικονομικής ενίσχυσης Μελισσοκομικών Οργανώσεων για την αγορά 
εξοπλισμού κατά την περίοδο.έως 31-8-2003 (Πρόγραμμα 2003) 

Ο. (φορέας) αιτείται την ένταξη στο Πρόγραμμα 2003 για την οικονομική 

ενίσχυση αγοράς και εγκατάστασης μελισσοκομικού εξοπλισμού, ως ακολούθως: 



ΕΞΟΠΛΙΣΜΟΣ 

ΔΑΠΑΝΗ (Βάσει των 

προτιμολογίων ή προσφορών) 


Α/Α 

ΕΙΔΟΣ ΕΠΙΛΕΞΙΜΗΣ ΔΑΠΑΝΗΣ & ΠΟΣΟΤΗΤΑ 

€ 

ΠΑΡΑΤΗΡΗΣΕΙΣ 

1 





2 





3 





4 





ΣΥΝΟΛΟ 




Βάσει του συνημμένου Πρακτικού του Δ.Σ. ορίσθηκε υπεύθυνος του προγράμματος ο κ 

.ως αρμόδιος για την υπογραφή της σύμβασης και όλων των σχετικών με το Πρόγραμμα 

αιτήσεων, καταστάσεων και λοιπών εγγράφων και παραστατικών. Υπεύθυνος για την λειτουργία και 
συντήρηση του μηχανολογικού εξοπλισμού ορίσθηκε ο κ. 

Συνημμένα 1. Υπεύθυνη δήλωση του Ν. 1599/86 του Νομίμου Εκπροσώπου του φορέα συνοδευόμενη από αναλυτική 
κατάσταση του εξοπλισμού που αποτέλεσε αντικείμενο επιχορηγήσεων στα πλαίσια εφαρμογής του 
Προγράμματος παρελθόντων ετών καθώς και ότι ο αιτούμενος εξοπλισμός δεν ενισχύεται από άλλη πηγή. 

2. Προτιμολόγια ή προσφορές για τα αϊτού μένα είδη 

3. Απόφαση του Δ.Σ. ότι αποδέχεται τους όρους και τις προϋποθέσεις του Προγράμματος καθώς και για τον 
ορισμό του νομίμου εκπροσώπου και του υπευθύνου 

4. Αντίγραφο καταστατικού του Συν/σμού ή Ομάδας Παραγωγών ή Συλλόγου 

5. θεωρημένο αντίγραφο Μητρώου μελώντου μελισσοκομικού φορέα 


Ο Νόμιμος εκπρόσωπος του φορέα 


(σφραγίδα και υπογραφή) 

ΥΠΟΔΕΙΓΜΑ 2 

Νομαρχιακή Αυτοδιοίκηση. . I ./200... 

Δ/νση Αγροτ. Ανάπτυξης. 

Προς: Δ/νση Ζωικής Παραγωγής & ΑΠΑ 
Τμήμα Μελισσοκομίας 
Καπνοκοπτηρίου 6 
Τ.Κ. 10176, Αθήνα 

Κανονισμός 1221197 
ΠΡΟΓΡΑΜΜΑ 2003 
(ΔΡΑΣΗ Ι.Δ α) 

ΚΑΤΑΣΤΑΣΗ 

ΦΟΡΕΩΝ, ΕΞΟΠΛΙΣΜΟΥ ΚΑΙ ΥΨΟΥΣ ΕΝΙΣΧΥΣΗΣ 



ΕΞΟΠΛΙΣΜΟΣ 

ΥΨΟΣ ΕΝΙΣΧΥΣΗΣ 


Α/Α 

ΦΟΡΕΑΣ 

ΕΙΔΟΣ ΕΠΙΛΕΞΙΜΗΣ ΔΑΠΑΝΗΣ & ΠΟΣΟΤΗΤΑ 

€ 

ΠΑΡΑΤΗΡΗΣΕΙΣ 

1 

Μ.Σ. 

1 . 




2. 



3. 



4. 



Σύνολο 


2 

Μ.Σ. 

1 . 




2. 



3. 



4. 



Σύνολο 


3 

Μ.Σ. 

1 . 




2. 



3. 



4. 



Σύνολο 


ΓΕΝΙΚΟ ΣΥΝΟΛΟ 




Βεβαιούται η επιλογή και η αναγκαιότητα για την προμήθεια των αναφερομένων. 

Συνημμένα: 1. φωτοαντίγραφο Υπεύθυνης Δήλωσης του 

Ν 1599/Θ6 του Νομίμου Εκπροσώπου Ο Δίντης Αγροτικής Ανάπτυξης 

του φορέα συνοδευόμενη από αναλυτική 
κατάσταση του εξοπλισμού που αποτέλεσε 
αντικείμενο επιχορηγήσεων στα πλαίσια εφαρμογής 

του Προγράμματος παρελθόντων ετών καθώς και ότι σφραγίδα και υπογραφή 

ο αιτούμενος εξοπλισμός δεν ενισχύεται από άλλη πηγή. 

2. φωτοαντίγραφο Μητρώου μελών του μελισσοκομικού φορέα 

ΥΠΟΔΕΙΓΜΑ 3 


Ημερομηνία. 

Αριθμ. Πρωτ. 

Φορέας . 

Ταχ. Δ/νση. Προς: ΟΠΕΚΕΠΕ, Δ/νση ΔΗΛΙΖΩ 

Ονοματεπώνυμο υπευθύνου . Τμήμα III 

Τηλέφωνο . Αχαμνών 241 

Ρ3Χ. 

Δράση . 


ΑΙΤΗΣΗ 


Στα πλαίσια εφαρμογής της αριθμ.498/296512/3-10-2002 ΚΥΑ και της αριθμ.Απόφασης 

του Υπ. Γεωργίας για την υλοποίηση του προγράμματος βελτίωσης της παραγωγής και εμπορίας μελιού 
έτους 2003, σας υποβάλλουμε τα δικαιολογητικά πληρωμής πραγματοποιηθεισών δαπανών από 
. έως . και παρακαλούμε να μας καταβάλετε το ποσό των 


Ο φορέας υποχρεούται να τηρεί τα πρωτότυπα παραστατικά στο αρχείο του ΝΑΙ Π ΟΧΙ Π 
Ο φορέας ανήκει σε καθεστώς φΠΑ . 


.?Υ.ΥΠΗΗ£Υ.?. : . 1 ■ Συγκεντρωτική κατάσταση δαπανών (Υπ. 5) 

2. Αντίγραφο απόφασης Υπουργού Γ εωργίας όπου ορίζεται η επιχορήγηση 
με το συγκεκριμένο ποσό 

3. Αντίγραφο σύμβασης μεταξύ ΔΛ/σης Αγροτικής Ανάπτυξης ή Υπ. Γεωργίας και δικαιούχου φορέα 

4. Έκθεση πεπραγμένων φορέα υπογεγραμμένη από το νόμιμο εκπρόσωπό του 

5. Πρακτικό τεχνικού και οικονομικού ελέγχου (Υπόδ. 4) 

6. Υπεύθυνη δήλωση Ν.1599/86 του φορέα ότι δεν επωφελείται άλλης 
εθνικής ή κοινοτικής χρηματοδότησης ή δεν έχει υποβάλλει σχετική αίτηση 

7. φορολογική και ασφαλιστική ενημερότητα 

8. Αναλυτικές καταστάσεις δαπανών 


Ο νόμιμος εκπρόσωπος του φορέα 


(υπογραφή - σφραγίδα) 

ΥΠΟΔΕΙΓΜΑ 4 


ΠΡΑΚΤΙΚΟ ΤΕΧΝΙΚΟΥ-ΟΙΚΟΝΟΜΙΚΟΥ ΕΛΕΓΧΟΥ 


Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε επιτροπή ελέγχου σύμφωνα με την αριθμ.Απόφαση Υπ. 

Γεωργίας ή την αριθμ.Απόφαση του Νομάρχη. 

μεταβήκαμε στην έδρα του .(φορέας) που βρίσκεται 

.και βεβαιώνουμε τα κατωτέρω: 

α) Για όλες τις επιλέξιμες δαπάνες της Δράσης Ι.Δ.α έχουν εκδοθεί εξοφλημένα τιμολόγια και 
όλα τα απαιτούμενα λοιπά παραστατικά. Τα ανωτέρω τιμολόγια έχουν ως εξής: 


Είδος δαπάνης 

Εκδότης τιμολογίου 

Αριθμός τιμολογίου 

Ποσό δαπάνης 

€ 





















β) Ο πάγιος εξοπλισμός που προμηθεύτηκε ο φορέας για το πρόγραμμα έτους 2003 βρίσκεται 
σε θέση λειτουργική και έχουν τοποθετηθεί επί αυτού ετικέτες που αναγράφουν τα 

απαιτούμενα σύμφωνα με την αριθμ.απόφαση Υπ. Γεωργίας 

στοιχεία (όπου προβλέπεται προμήθεια παγίου εξοπλισμού) 

γ) Όλες οι δαπάνες του προγράμματος έχουν καταχωρηθεί στα λογιστικά βιβλία του φορέα. 
Όλες οι παραπάνω ενέργειες και προμήθειες πραγματοποιήθηκαν σύμφωνα με τις 
αριθμ.και.Αποφάσεις Υπ. Γεωργίας. 


Ο Νόμιμος εκπρόσωπος 
του φορέα 


1 . 

2 . 

3. 


Η Επιτροπή 

























Φορέας. Ημερομηνία: 

Ταχ. Δ/νση. Α.Π. 

Όνομα Υπευθύνου. 

Τηλέφωνο:. Προς: ΟΠΕΚΕΠΕ 

ΡΑΧ:. Αχαρνών 241 



Υπογραφή: 

Ονοματεπώνυμο: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν. θΐ. 9 γ - β-ιτίΗϊΙ: \λ/θ6ιτι351θγ @ βΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ - Ευριπίδου 63 - Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1 -Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510) 46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΩ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙειτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































